CELEX: 62007CA0406
Language: da
Date: 2009-04-23 00:00:00
Title: Sag C-406/07: Domstolens dom (Tredje Afdeling) af 23. april 2009 — Kommissionen for De Europæiske Fællesskaber mod Den Hellenske Republik (Traktatbrud — etableringsfrihed — frie kapitalbevægelser — direkte beskatning — beskatning af udbytte af selskabsandel — interessentskabers skatteprocent)

20.6.2009   
            
            
               DA
            
            
               Den Europæiske Unions Tidende
            
            
               C 141/10
            
         Domstolens dom (Tredje Afdeling) af 23. april 2009 — Kommissionen for De Europæiske Fællesskaber mod Den Hellenske Republik
   (Sag C-406/07) (1)
   
   (Traktatbrud - etableringsfrihed - frie kapitalbevægelser - direkte beskatning - beskatning af udbytte af selskabsandel - interessentskabers skatteprocent)
   2009/C 141/14
   Processprog: græsk
   
      Parter
   
   
      Sagsøger: Kommissionen for De Europæiske Fællesskaber (ved D. Triantafyllou, som befuldmægtiget)
   
      Sagsøgt: Den Hellenske Republik (ved P. Mylonopoulos, M. Tassopolou og I. Pouli, som befuldmægtigede)
   
      Sagens genstand
   
   Traktatbrud — tilsidesættelse af artikel 43 EF og 56 EF — national lovgivning, hvori er fastsat en skattefritagelse for udbytte udloddet af indenlandske selskaber, men ikke for udbytte udloddet af selskaber med hjemsted i en anden medlemsstat
   
      Konklusion
   
   
               1)
            
            
               Den Hellenske Republik har tilsidesat de forpligtelser, der påhviler den i henhold til artikel 43 EF og 56 EF samt de tilsvarende bestemmelser i aftalen om Det Europæiske Økonomiske Samarbejdsområde af 2. maj 1992, nemlig dennes artikel 31 og 40, idet den anvender et mindre gunstigt skattesystem for udbytte modtaget fra udlandet end for indenlandsk udbytte.
            
         
               2)
            
            
               Den Hellenske Republik har tilsidesat de forpligtelser, der påhviler den i henhold til artikel 43 EF og artikel 31 i aftalen om Det Europæiske Økonomiske Samarbejdsområde, idet den opretholder bestemmelserne i indkomstskatteloven (lov nr. 2238/1994 som ændret ved lov nr. 3296/2004), ifølge hvilke udenlandske interessentskaber beskattes hårdere i Grækenland end nationale interessentskaber.
            
         
               3)
            
            
               Den Hellenske Republik betaler sagens omkostninger.
            
         
      (1)  EUT C 269 af 10.11.2007.